Publication: Magyar Közlöny
Issue: MK-2001-72 (Year: 2001, Number: 72)
Era: 1990-2004
Section: 1060/2000. (VII. 11.) Korm. határozat módosításáról
Paragraph Index: 1350

a) azonosítják azon környezetre veszélyes tevékenységeket, amelyek speciális megelőzési intézkedéseket igényelnek a baleseti kockázatok csökkentésére, beleértve ebbe beavatkozási tervek kidolgozását balesetek esetére és ezek következményeinek csökkentésére, illetve elhárítására. Mindkét Szerződő Fél saját kezdeményezésre vagy felkérésre tájékoztatást ad a másik Félnek azon létesítményekről, amelyek a határon átterjedő hatással járó, a környezetre veszélyes tevékenységeket folytatnak és amelyek baleset által veszélyeztethetik a határtérség vagy az azon túli környezet állapotát és az ott élő emberek egészségét oly módon, hogy mindkét fél el tudja rendelni és meg tudja szervezni a sürgősségi helyzetben szükséges intézkedéseket, beleértve a kölcsönös operatív segélynyújtási terveket, ipari balesetek esetében;

Source: https://magyarkozlony.hu/hivatalos-lapok/d31d78e05b2e9e4a62bb661a49a8da4383206ea2/dokumentumok/03475daa03ea3b0fabbf89bcce0054c354ad2a71/letoltes